اے جے کاردار

اختر جنگ کاردار المعروف اے جے کاردار  (1926ء - 14 فروری 2002ء) پاکستانی فلمی صنعت کے ہدایتکار اور فلم سازتھے۔ وہ مشہور پاکستانی فلم جاگو ہوا سویرا کی وجہ سے شہرت رکھتے ہیں۔ اس فلم نے ماسکو انٹرنیشنل فلم فیسٹیول کا دوسرا انعام اور امریکا کی رابرٹ فلے ہارٹی فلم فاؤنڈیشن کا 1959ء کا کسی غیر ملکی زبان کی بہترین فلم کا اعزاز حاصل کیا تھا۔ اس کے علاوہ انھوں نے لاتعداد دستاویزی فلمیں بھی بنائیں۔

 حالات زندگی و فنی خدمات 
اے جے کاردار 1922ء میں پیدا ہوئےاے جے کاردار انتقال کر گئے، روزنامہ ڈان کراچی، 17 فروری 2002ءص 889، پاکستان کرونیکل، عقیل عباس جعفری، ورثہ / فضلی سنز، کراچی، 2010ء ۔ ان کا پورا نام اختر جنگ کاردار تھالیکن فلمی صنعت میں اے جے کاردار کے نام سے مشہور ہوئے۔ انھوں نے دو فلموں کی ہدایات دیں، جس میں فلم جاگو ہوا سویرا اس حوالے سے ایک یادگار فلم ہے کہ اس فلم کی کہانی اور نغمات فیض احمد فیض کے زورِ قلم کا نتیجہ تھے۔ اس فلم نے متعدد بین الاقوامی اعزازت بھی حاصل کیے جن میں ماسکو انٹرنیشنل فلم فیسٹیول کا دوسرا انعام اور امریکا کی رابرٹ فلے ہارٹی فلم فاؤنڈیشن کا 1959ء کا کسی غیر ملکی زبان کی بہترین فلم کا اعزاز سرِ فہرست تھے۔ اس کے بعد 1969ء میں اک دوسری فلم قسم اس وقت کی نمائش پزیر ہوئی۔ اس فلم کی وجہ شہرت یہ تھی کہ اس کے نغمات جوش ملیح آبادی نے تحریر کیے تھے اور اس فلم کو نگار خصوصی اعزاز برائے سال 1969ء کا اعزاز ملا۔ انھوں نے 57 دستاویزی فلمیں بھی بنائیں جنھیں بین الاقوامی طور پر بڑی پزیرائی حاصل ہوئی اور ان دستاویزی فلموں نے متعدد بین الاقوامی اعزازات بھی حاصل کیے۔

 بحیثیت ہدایت کار مشہور فلمیں 
 1969ء – جاگو ہوا سویرا
 1969ء - قسم اس وقت کی

 اعزازات 
  - ماسکو انٹرنیشنل فلم فیسٹیول کا دوسرا انعام (فلم: جاگو ہوا سویرا)
  - رابرٹ فلے ہارٹی فلم فاؤنڈیشن 1959ء کا کسی غیر ملکی زبان کی بہترین فلم (فلم: جاگو ہوا سویرا) – 1959ء
  -نگار خصوصی اعزاز (فلم: قسم اس وقت کی) – 1969ء

 خاندان 
اے جے کاردار لاہور کے مشہور کاردار خاندان سے تعلق رکھتے تھے۔ وہ کرکٹ کے مشہور کھلاڑی اور سیاست دان عبدالحفیظ کاردار اور مشہور فلم ساز اور ہدایت کار اے آر کاردار (عبدالرشید کاردار) کے چچازاد بھائی تھے۔

 وفات 
اے جے کاردار 14 فروری، 2002ء کو لندن، برطانیہ میں وفات پاگئے۔ وہ ہیعرو، لندن میں آسودۂ خاک ہیں۔

 حوالہ جات 

زمرہ:بیسویں صدی کے منظر نویس
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی مسلم شخصیات
زمرہ:پاکستانی منظر نویس
زمرہ:لاہور کے فلم ہدایت کار
زمرہ:لاہور کے فنکار
زمرہ:نگار اعزاز جیتنے والی شخصیات
زمرہ:ویکی ڈیٹا سے مختلف مختصر وضاحت
زمرہ:1926ء کی پیدائشیں
زمرہ:2002ء کی وفیات